armvectores/hy_wikipedia_2023 huggingface dataset:
Ռուտուլի շրջան

Ռուտուլի շրջան (ռուս.՝ Рутульский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Ռուտուլ։


== Աշխարհագրություն ==
Շրջանի տարածքի մակերեսը կազմում է 2170 կմ²։


== Բնակչություն ==
2002 թվականի մարդահամարի արդյունքներով շրջանում բնակվում էր 24018 մարդ։ Բնակչության խտությունը կազմում էր 11,07 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (175501-175600)

Աստերոիդների ցանկ (175401-175500)  • Աստերոիդների ցանկ  • Աստերոիդների ցանկ (175601-175700)
 Աստերոիդների ցանկ (175401-175500)  • Աստերոիդների ցանկ  • Աստերոիդների ցանկ (175601-175700)
Նորա Գրիգորյան (դերասանուհի)

Նորա Գրիգորյան (հուլիսի 30, 1993(1993-07-30), Երևան, Հայաստան), հայ բեմադրիչ, դերասանուհի։
Թատերական գործիչ, բեմադրիչ և ռեժիսոր Ալեքսանդր Գրիգորյանի դուստրը։


== Կենսագրություն ==
Նորա Գրիգորյանը ծնվել է 1993 թվականի հուլիսի 30-ին Երևան քաղաքում։ Խորհրդային և հայ թատերական գործիչ, բեմադրիչ և ռեժիսոր, Կ. Ստանիսլավսկու անվան ռուսական պետական դրամատիկական թատրոնի գեղարվեստական ղեկավար և գլխավոր ռեժիսոր Ալեքսանդր Գրիգորյանի դուստրն է։ 2010 թվականին ավարտել է Մուշեղ Իշխանի անվան թիվ 5 հիմնական դպրոցը և Սայաթ-Նովայի անվան երաժշտական դպրոցը։ Սովորել է Երևանի թատրոնի և կինոյի պետական ինստիտուտի ռեժիսորական ֆակուլտետում՝ Ռուբեն Բաբայանի արվեստանոցում, որն էլ ավարտել է 2014 թվականին։ Զուգահեռ որպես դերասանուհի է աշխատել Երևանի Կ. Ստանիսլավսկու անվան ռուսական դրամատիկական թատրոնում, իսկ 2013 թվականից՝ նաև որպես բեմադրիչ։
Բեմադրել է Ն. Պտուշկինայի «Աննորմալը», Ռ. Սպրեգելբուրգի «Էքստրավագանզա», Վ. Ժերեբցովի «Խնջույք ամառանոցում», Ա. Կուլիչկովի և Ս. Շևչենկոյի «9 ամիս», Ն. Գրիգորյանի «Խաղաղության փողոցում», Դարիո Ֆոյի «Ազատ զույգ», Ն.էրդմանի «Ինքնասպանը», Ա.Պուշկինի «Օնեգին», Գաբրիել Գարսիա Մարկեսի «Չսեր» և մի շարք մանկական ներկայացումներ՝ «Արքայադուստր Նեսմեյանան», «Երեք խոզուկները», «Մոխրոտը», «Բրեմենյան երաժիշտներ», «Մաշան և երեք արջերը», «Հեքիաթ շաղգամի մասին», «Կարմիր գլխարկը», «Արքայադուստրը սիսեռահատիկի վրա», «Շելկունչիկ», «Ձյունե թագուհին» ներկայացումները։
2010 թվականին դարձել է «Ռուսական երգ» միջազգային մրցույթի դափնեկիր։ «Բադաորս», «Ամեն ինչ վաճառվում է», «Царевна Несмеяна», «Ինչպես աստվածներ», «Ախ, այս ֆրանսիական հնարքները»ի ներկայացումների երաժշտությունների հեղինակն է։ Որպես դերասան հանդես է եկել «Արքայադստեր 100 համբույր», «Կարմիր գլխարկ», «Աբանամաթ», «Հաղթանակի օր», Ա. Օստրովսկու «Ամեն ինչ վաճառվում է» ներկայացումներում։
Երևանի թատրոնի և կինոյի պետական ինստիտուտում դասավանդել է դերասանի վարպետություն։ Մի շարք թատերական փառատոների մասնակից է։ Վ. Բրյուսովի անվան մեդալակիր է։
Ունի երկու դուստր և մեկ որդի։


== Մրցանակներ ==
ՀԹԳՄ «Արտավազդ» մրցանակ՝ «Տարվա լավագույն դեբյուտ» անվանակարգում (2014)
ՀԹԳՄ «Արտավազդ» մրցանակ՝ «Լավագույն մանկական ներկայացում» անվանակարգում (2016)
ՀԹԳՄ «Արտավազդ» մրցանակ՝ «Լավագույն երիտասարդ բեմադրիչ» անվանակարգում (2018)
ՀԹԳՄ «Արտավազդ» մրցանակ՝ «Լավագույն երիտասարդական ներկայացում» անվանակարգում (2021)
Հայ-ռուսական հարաբերությունների զարգացման համար մեդալով


== Ծանոթագրություններ ==


== Արտաքին հղումներ ==
Нора Григонян: «Я сделаю все возможное, чтобы отец был спокоен за свое дело»
Армения готовится к самому масштабному театральному событию года
Նորա Գրիգորյան
Փեսավանք

Փեսավանք, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էլ Ահմադի (պրովինցիա)

Էլ Ահմադի (արաբ․՝ الاحمدي‎‎), նահանգապետություն (մուխաֆազ) Քուվեյթի հարավային մասում։ Զբաղեցնում է 5120 քառակուսի կիլոմետր տարածք։ Բնակչության թվաքանակը 2018 թվականի տվյալներով եղել է մոտավորապես 1 027 700։ Այստեղ են գտնվում Քուվեյթի նավթային խոշոր ընկերություններ, այդ թվում՝ Քուվեյթի նավթի ազգային ընկերության գլխադասային գրասենյակը, նավթավերամշակման մի շարք ձեռնարկություններ, մարզական ակումբներ։ Նահանգապետությունը հայտնի է նաև իր ընդարձակ կանաչ տարածքներով և բրիտանական ճարտարապետության ոճով կառուցված շինություններով։
Մուխաֆազի վարչական կենտրոնն է Էլ Ահմադի քաղաքը։


== Տես նաև ==
Քուվեյթի վարչական բաժանում


== Ծանոթագրություններ ==
Նուրգյուլ Եշիլչայ

Նուրգյուլ Եշիլչայ (թուրքերեն՝ Nurgül Yeşilçay; մարտի 26, 1976(1976-03-26), Աֆյոնքարահիսար, Թուրքիա), թատրոնի և կինոյի թուրք դերասանուհի։


== Կենսագրություն ==
Նուրգյուլ Եշիլչայը ծնվել է 1976 թվականին Թուրքիայի Աֆիոն-Կարահիսար քաղաքում։ Էսքիշեհիրի Անատոլիական համալսարանում սովորել է դիվանագիտական վարվեցողություն։ Ավարտելուց հետո, մի քանի դերերով հանդես է եկել թատրոնում, այդ թվում Օֆելիայի դերը «Համլետում» և Բլանշ Դյուբյուայի դերը «Ցանկությունների տրամվայ» պիեսում։
Լքելով թատրոնը՝ նկարահանվել է թուրքական երեք հեռուստասերիալներում։
Կինոյում իր առաջնախաղն ունեցել է 2001 թվականին։ Անթալիայի 45-րդ ոսկե կինոփառատոնում արժանացել է լավագույն դերասանուհի մրցանակին։


== Անձնական կյանք ==
2004 թվականին Նուրգյուլն ամուսնացել է կինոդերասան Ջեմ Օզերի հետ։ 2005 թվականի մայիսի 22-ին ամուսինները ունեցել են որդի՝ Օսման Նեջաթ Օզերին։ Սակայն շուտով ամուսնական կյանքը երկար չտևեց և 2010 թվականին Նուրգյուլը բաժանվեց ամուսնուց։


== Ֆիլմեր ==


== Հեռուստասերիալներ ==


== Մրցանակներ ==
Golden Boll Award for Best Actress (2005)
Golden Orange Award for Best Actress (2008)


== Ծանոթագրություններ ==


== Արտաքին հղումներ ==
Դերասանուհու կենսագրություն(չաշխատող հղում)
Վիտալի Դարասելիա

Վիտալի Դարասելիա (վրաց.՝ ვიტალი დარასელია, հունվարի 9, 1957(1957-01-09) կամ հոկտեմբերի 9, 1957(1957-10-09), Օչամչիրա - դեկտեմբերի 13, 1982(1982-12-13), Զեստափոն, Վրացական ԽՍՀ, ԽՍՀՄ), խորհրդային ֆուտբոլիստ։ Խաղում էր կիսապաշտպանի դիրքում, ԽՍՀՄ-ի սպորտի վարպետ։ Խաղացել է Դինամո Թբիլիսի ակումբում, և ԽՍՀՄ-ի հավաքականում։


== Կենսագրություն ==
Կարիերայի մեծ մասը անցկացրեց Դինամո Թբիլիսի ակումբում։ Եզրափակչում՝ խաղալով «Կառլ Ցեյսսա» ակումբի դեմ, դարձել է վճռորոշ գոլի հեղինակ։ Գոլը խփել է խաղի հիմնական ժամանակի ավարտից 3 րոպե առաջ։


== Մահը ==
Նա մահացել ողբերգական ավտովթարից։ Դրանից քիչ առաջ Դարասելիան իր համար գնել էր նոր ավտոմեքենա, և որոշել էր երթևեկել դրանով։ Նրա հետ միասին լեռնային ճանապարհ էր դուրս եկել նաև մի փորձառու հրահանգիչ։ Նրանք անցան լեռնանցքով, և ոլորաններից մեկում Դարասելիայի մեքենան կորցրեց կառավարումը և զառիվայր գլորվեց լեռնային գետը։ Հրահանգիչը տեղում միանգամից մահացավ, դրա համար էլ նրան անմիջապես գտան մեքենայի մոտակայքում։ Իսկ Դարասելիան հարվածից կորցրել էր գիտակցությունը, ընկել գետը։ Գետի ուժեղ հոսքը ֆուտբոլիստին տարել էր վթարի վայրից մոտ երկու կիլոմետր հեռու։ Զաստաֆոնի շրջանի ղեկավար Մամուկա Ասլանիշվիլին հարյուրավոր մարդիկ ուղարկեց ֆուտբոլիստին գտնելու, և միայն 13 օր անց Դարասելիայի դին գտնվեց։ Դարասելիան թաղվեց իր հայրենիքում, Օչամչիրա քաղաքում՝ որպես ազգային հերոս։


== Հիշողություն ==
Կինը՝ Մարիան, 2 տարի հետո կրկին ամուսնացել է։ Երկրորդ ամուսինը նրա հետ մեծացրել և դաստիարակել է Դարասելիայի երկու երեխաներին՝ որդուն և աղջկան։ Որդին՝ Վիտալի Դարասելիան նույնպես ֆուտբոլիստ է։


== Պարգևներ ==


=== Թիմային ===
ԽՍՀՄ-ի չեմպիոն (1978 թվականին)
ԽՍՀՄ-ի առաջնության արծաթե մեդալակիր (1977 թվականին)
ԽՍՀՄ-ի գավաթակիր (1976 և 1979 թվականին)
Եվրոպայի չեմպիոն (1980 թվականին)
Աշխարհի առաջնության մասնակից (1982 թվականին)


== Անձնական ==
Սպորտի վարպետ (1981 թվականին)
ԽՍՀՄ-ի սպորտի վարպետМ (1980 թվականին)
1978—1982 թվականներին 5 անգամ մտել է 33 լավագույն ֆուտբոլիստների ցուցակը։


== Ծանոթագրություններ ==


== Արտաքին հղումներ ==
Виталий Дараселия на сайте сборной России по футболу
Виталий Дараселия на сайте «Футболисты мира» Archived 2016-06-24 at the Wayback Machine.
Виталий Дараселия на сайте болельщиков тбилисского «Динамо»
Спортивный некрополь Archived 2010-08-04 at the Wayback Machine.
(3466) Ռիտինա

(3466) Ռիտինա (անգլ.՝ Ritina), աստերոիդ աստերոիդների հիմնական գոտում։ Հայտնաբերվել է 1975 թվականի մարտի 6-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,337276 ա. մ., առավելագույնը մոտենում է 1,9641 ա. մ. հեռավորության վրա և հեռանում 2,7105 ա. մ.։ Արեգակի շուրջ մեկ ամբողջական պտույտ է կատարում 1305,16 երկրային օրվա ընթացքում, իր ուղեծրով շարժվելով միջինում 0,275828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3466) Ռիտինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուպել (գյուղ, Վոլոչիսկի շրջան)

Կուպել (ուկրաիներեն՝ Купіль), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Կուպել գյուղում բնակվում էր 786 մարդ։ Բնակավայրը զբաղեցնում է 3,99 կմ² տարածք։ Բնակչության խտությունը կազմում էր 196,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2400) Դերևսկայա

(2400) Դերևսկայա (անգլ.՝ Derevskaya), աստերոիդ աստերոիդների հիմնական գոտում։ Հայտնաբերվել է 1972 թվականի մայիսի 17-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,998916 ա. մ., առավելագույնը մոտենում է 2,6901 ա. մ. հեռավորության վրա և հեռանում 3,3077 ա. մ.։ Արեգակի շուրջ մեկ ամբողջական պտույտ է կատարում 1896,9 երկրային օրվա ընթացքում, իր ուղեծրով շարժվելով միջինում 0,189783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2400) Դերևսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1183) Յուտա

(1183) Յուտա (անգլ.՝ Jutta), աստերոիդ աստերոիդների հիմնական գոտում։ Հայտնաբերվել է 1930 թվականի փետրվարի 22-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,382431 ա. մ., առավելագույնը մոտենում է 2,0695 ա. մ. հեռավորության վրա և հեռանում 2,6954 ա. մ.։ Արեգակի շուրջ մեկ ամբողջական պտույտ է կատարում 1343,16 երկրային օրվա ընթացքում, իր ուղեծրով շարժվելով միջինում 0,268024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1183) Յուտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լևոն Գասպարյան

Լևոն Ավետիսի Գասպարյան (փետրվարի 24, 1884(1884-02-24), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1953, Լենինգրադ, ՌԽՖՍՀ, ԽՍՀՄ), հայ քանդակագործ։


== Կենսագրություն ==
1918 թվականին ավարտել է Սանկտ Պետերբուրգի Շտիգլիցի անվան նկարչության ուսումնարանը, 1927 թվականին՝ Լենինգրադի գեղարվեստի ակադեմիան։ 1950 թվականին դասավանդել է Լենինգրադի Գեղարվեստա-արդյունաբերական ուսումնարանում։


== Ստեղծագործություններ ==
«Քարտաշը»
«Չկալովի կիսանդրին»
«Օրջոնիկիձեի կիսանդրին»
«Վորոշիլովը»


== Ծանոթագրություններ ==
Խնկո Ապեր

Խնկո Ապեր (Աթաբեկ Հովհաննեսի Խնկոյան, ծածկանուններ՝ Աթ. Խնկոյանց, Ախպեր, Յուվենալ, Ա. Խ., Աթիկ, Աթ., Խնկ., Անստորագր., Սեփ-սար, Խնկ. Աթ., Գյուղացի, Գյուղթղթակից, Խեչո բիձա, Քեռի Պողոս, Մարտնչող, Խնկոյան Աթանես, հոկտեմբերի 19, 1870, Փամբակ,Ղարաբոյա – հոկտեմբերի 8, 1935, Երևան), հայ մանկագիր, ՀԽՍՀ վաստակավոր մանկական գրող, ՀԽՍՀ վաստակավոր ուսուցիչ (1932), ԽՍՀՄ գրողների միության անդամ 1934 թվականից։


== Կենսագրություն ==
Աթաբեկ Հովհաննեսի Խնկոյանը ծնվել է Փամբակի շրջանի Ղարաբոյա գյուղում (այժմ կրում է Խնկոյան անունը)։ Նախնական կրթությունն ստացել է ծննդավայրում՝ տիրացու Կարապետի ծխական դպրոցում, 1880 թվականից՝ Ալեքսանդրապոլի (այժմ՝ Գյումրի)՝ Մարտիրոս Պողոսյանի մասնավոր կրթարանում, ապա՝ երկու տարի անց՝ քաղաքային դպրոցում։ 1890-1910 թվականներին ստանում է որպես ուսուցիչ պաշտոնավարելու իրավունք։ Շուրջ 35 տարի նա մանկավարժական աշխատանք է կատարում տարբեր վայրերի, այդ թվում՝ հայրենի գավառի դպրոցներում։ Ապա՝ Նալբանդ գյուղի դպրոցից, Հովհաննես Թումանյանի աջակցությամբ 1911 թվականին տեղափոխվել է Թիֆլիս, աշխատակցել «Հասկեր» ամսագրին, ուսուցչություն արել Ստեփան Լիսիցյանի պանսիոնում ու քաղաքային դպրոցում։ Աթաբեկ Խնկոյանը 1923 թվականին լուսժողկոմատի կողմից հրավիրվում է Երևան՝ գրական-մանկավարժական աշխատանքի։ Աշխատակցել է «Աշխատավոր», «Նոր աշխատավոր», «Աղբյուր», «Մաճկալ», «Հասկեր», «Հայաստանի աշխատավորուհի» պարբերականներին։
Գրական փորձերը սկսել է աշակերտական հասակից։ Առաջին ժողովածուն՝ «Բանաստեղծական փորձեր»-ը, լույս է տեսել 1890 թվականին։ Խորհրդային կարգերի հաստատումից հետո Խնկո Ապերը եկել է Հայաստան, ծավալել գրական–մշակութային գործունեություն։ Հայկական դպրոցների համար կազմել է մայրենի լեզվի դասագրքեր «Մեր դպրոցը», «Կարմիր արև»։ Գրել է բանաստեղծություններ, պոեմներ, հեքիաթներ, լեգենդներ, առակներ։
Խնկո Ապերը շուրջ 120 ինքնուրույն և թարգմանական գրքերի հեղինակ է։ Առավել հայտնի են նրա «Աղվեսն ու արջը» (1910), «Գող մաքին» (1911), «Առակներ» (1917), «Մրգաստան» (1939), «Հեքիաթներ ու պատմվածքներ» (1967) ժողովածուները։
Խնկո Ապոր փոխադրություններից ու թարգմանություններից են «Պապն ու շաղգամը» (1911), «Քնած արքայադուստրը» (1912), «Առաջին դասը» (1927), «Ռոբինզոն Կրուզոն» (1932), «Գայլն ու գառը» (1941)։ Լայն ճանաչում են գտել «Ծաղկանց ծովը», «Մեղուն», «Բկլիկ ձկնիկը», «Կարմիր գարունը» բանաստեղծությունները։ Խնկո Ապոր երկերն աչքի են ընկնում ժողովրդական լեզվամտածողությամբ։
1932 թվականին Խնկոյանն արժանացել է ՀԽՍՀ վաստակավոր ուսուցչի, նույն թվականին՝ նաև վաստակավոր գրողի կոչման։
Խնկոյանը մահացել է 1935 թվական, Երևանում։ Թաղված է Երևանի Կոմիտասի անվան պանթեոնում։

Խնկո Ապոր անունով են կոչվում Երևանի մանկական գրադարանը, Գյումրիի դպրոցներից մեկը։


== Մատենագիտություն ==


=== Գրքեր ===


=== Մամուլ ===


=== Թարգմանություններ և փոխադրություններ ===


== Ծանոթագրություններ ==


== Արտաքին հղումներ ==
Խնկո Ապեր
Խնկոյան Աթաբեկ՝   Բանաստեղծություններ, պոեմներ, առակներ, հեքիաթներ
Կվիրիկեթ

Կվիրիկեթ (վրաց.՝ კვირიკეთი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 75 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 284 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Մ 13 ճանապարհ (Հայաստան)

Մ 13 ճանապարհ (M 13), միջպետական նշանակության ճանապարհը, որը հանդիսանում է Հայաստանի Հանրապետության ավտոմոբիլային ճանապարհային ցանցի կարևորագույն հատվածներից մեկը։
ՀՀ միջպետական նշանակության ավտոմոբիլային ճանապարհները նրանք են, որոնք կապում են Հայաստանի Հանրապետության ճանապարհային ցանցն այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցությունը։
Մ 13 ճանապարհը ունի 28.2 կմ երկարություն։ Այն Մ 2 ճանապարհը միացնում է Անգեղակոթ գյուղին և շարունակվում դեպի Նախիջևանի սահման։ Վերջինս գտնվում է Ադրբեջանի վերահսկողության ներքո։ Մ-13 ճանապարհի շարունակությունը ադրբեջանական R-49 ճանապարհն է (Անգեղակոթ - Սիսիանի լեռնանցք - Շահբուզ - Նախիջևան) որն ունի 65 կմ երկարություն։ Ներկայումս այդ անցումը երկու ճանապարհահատվածների միջև փակ է։ Նախիջևանը Հայաստանին վերամիացման դեպքում Մ-2 ճանապարհը կդառնա 93 կմ (Մ-2 - Նախիջեւան)։


== Ծանոթագրություններ ==
Դավուդան Սու

Դավուդան Սու, գետ Արածանիի ավազանում, Գոյնուկ-սուի ձախակողմյան վտակը։ Սկիզբ է առնում Բյուրակն-Մնձուրյան լեռնահամակարգի արևելյան հատվածից և մայր գետին միանում Գենջ գյուղաքաղաքից մոտ 45 կմ արևմուտք։ Ավազանն ամբողջությամբ անտառապատ է։


== Ծանոթագրություններ ==
Սուրբ Շողակաթ վանք (Ճահուկ)

Սուրբ Շողակաթ եկեղեցի, Հայ առաքելական եկեղեցու տաճար պատմական Մեծ Հայքի Ճահուկ գավառում, ներկայիս Ադրբեջանական Հանրապետության Բաբեկի շրջանի Ճահուկ (Ջահրի) գյուղի կենտրոնական թաղամասում։


== Պատմություն ==
Սուրբ Շողակաթ եկեղեցին կառուցվել է 1325-1330 թվականներին։


== Ճարտարապետություն ==
Ճարտարապետի և պատվիրատուի անունները անհայտ են։ Եկեղեցու հորինվածքը անհայտ է։ Կառուցված է սրբատաշ և կիսամշակ քարից։ Մուտքը գտնվում է արևմտյան ճակատում։ Տաճարի աբսիդը կիսաշրջանաձև է։ Կա մեկ զույգ ավանդատներ։ Եկեղեցին ունեցել է մի քանի շինություններ, որոնք ավերվել են։ 1980-ականներին եկեղեցու համալիրից մնում էր միայն արևելյան ճակատի մի մասը, որը 1982 թվականի մարտի վերջերին ավերվել է։


== Տես նաև ==
Նախիջևանի հայկական տաճարների ցանկ
Բաբեկի շրջան
Ճահուկ (Սյունիքի գավառ)


== Ծանոթագրություններ ==
Տարուսկի շրջան

Տարուսկի շրջան (ռուս.՝ Тарусский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Տառուսա։


== Աշխարհագրություն ==
Շրջանի տարածքի մակերեսը կազմում է 714,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15026 մարդ։ Բնակչության խտությունը կազմում էր 21,03 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ագրակ (Բալուի գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։
Գյուղի մոտ կան կավի և արծաթի հանքեր։
Գյուղը թուրքերի ձեռքով ավերվել է Առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գալիանո Ատեռնո

Գալիանո Ատեռնո (իտալերեն՝ Gagliano Aterno), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 316 մարդ (2008 թվականի տվյալներով)։ Խտությունը՝ 9 մարդ/կմ²։ Տարածքը՝ 33 կմ²։ Էլեկտրոնային փոստ՝ 67020։ Հեռախոսային կոդ՝ 0864։
Բնակավայրի հովանավորն է սուրբ Մարտինոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0864 797401
Էլեկտրոնային հասցե՝ info@comunegaglianoaterno.it
Գլխավոր կայք՝ http://www.comunegaglianoaterno.it/


== Արտաքին հղումներ ==
Բնակավայրի Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խաշուրի շրջան

Խաշուրի շրջան (վրաց.՝ ხაშურის მუნიციპალიტეტი՝ խաշուրի մունիցիպալիտետի) 2-րդ մակարդակի վարչական միավոր է Վրաստանում։ Մտնում է Շիդա Քարթլի մարզի (մխարեի) կազմի մեջ։ Վարչական կենտրոնը Խաշուր քաղաքն է։


== Բնակչություն ==
Խաշուրի շրջանի բնակչությունը՝ համաձայն 2002 թվականի մարդահամարի, կազմում է 62 714 մարդ, համաձայն 2014 թվականի մարդահամարի, կազմում է 52 603 մարդ։


== Ծանոթագրություններ ==
Անդրեևկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Անդրեևկա գյուղում բնակվում էր 429 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Ժար

Լա Ժար (ֆր.՝ La Jard), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտ շրջանում։ Մտնում է Սենտ Էստ կանտոնի կազմի մեջ։ 
Համայնքի INSEE կոդ՝ 17191։


== Բնակչություն ==
Համայնքի բնակչությունը 2010 թվականին կազմում էր 327 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լա Ժար (ֆր.)
Իմերխևի (Քարելի շրջան)

Իմերխևի (վրաց.՝ იმერხევი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Քարելից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 28 մարդ։


== Ծանոթագրություններ ==
(7703) 1991 RW

(7703) 1991 RW, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 7-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,305996 ա. մ., առավելագույնը մոտենում է 1,8937 ա. մ. հեռավորության վրա և հեռանում 2,7183 ա. մ.։ Արեգակի շուրջ մեկ ամբողջական պտույտ է կատարում 1279,05 երկրային օրվա ընթացքում, իր ուղեծրով շարժվելով միջինում 0,28146 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7703) 1991 RW աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստոլբինա Դոլինա (գյուղ, Նովի Սանժարիի շրջան)

Ստոլբինա Դոլինա (ուկրաիներեն՝ Стовбина Долина), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Ստոլբինա Դոլինա գյուղում բնակվում էր 397 մարդ։ Բնակավայրը զբաղեցնում է 2702 կմ² տարածք։ Բնակչության խտությունը կազմում էր 146,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաուֆման շրջան (Տեխաս)

Քաուֆման շրջան (անգլ.՝ Kaufman County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.036 կմ² է, բնակչությունը՝ 71.313 մարդ (2000 թ. տվյալներով)։ Շրջկենտրոնն է Քաուֆման բնակավայրը։ Կազմավորվել է 1848 թ.։
Բրաունաս

Բրաունաս (պորտ.՝ Braúnas), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 4590 մարդ՝ 2006 թվականի տվյալներով։ Գրավում է 377,155 կմ2 տարածք։ Բնակչության խտությունը կազմում է՝ 12,2 մարդ/կմ2։


== Պատմություն ==
Քաղաքը հիմնադրվել է 1901 թվականի սեպտեմբերի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 46.619.661,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.389,66 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,665 (տվյալները ՄԱԿ-ի զարգացման ծրագրի)։
Էվանգելոս Կորոնիոս

Էվանգելոս Կորոնիոս, նաև հայտնի որպես Անգելոս Կորոնիոս (Greek: Ευάγγελος "Άγγελος" Κορωνιός, մարտի 16, 1969(1969-03-16), Աթենք, Հունաստան), հույն պրոֆեսիոնալ բասկետբոլիստ ու մարզիչ։


== Մասնագիտական կարիերա ==
Ծնվելով Աթենքում՝ Կորոնիոսը սկսել է բասկետբոլ խաղալ «Պերիստերիի» երիտասարդական ակումբներում 1982 թվականից։ 1986 թվականին սկսել է իր կարիերան «Պերիստերիի» տղամարդկանց ավագ թիմում։ 1998 թվականին տեղափոխվել է «ԱԷԿ Աթենք» ԲԱ, որտեղ խաղացել է երկու մրցաշրջան։ Այնուհետև նա շարունակել է կարիերան «ՊԱՕԿ» (2000–01), «Մարրուսի» (2001–03), «Պանիոնիոս» (2003–04) և վերջապես «Օլիմպիակոս» (2004–05) թիմերում։
Բասկետբոլից հեռանալու պահին Բասկետբոլի Հունաստանի առաջնության կարիերայի վիճակագրական ոչ պաշտոնական առաջատարներից էր իր հավաքած 7,080 միավորներով։ Նա մասնակցել է հունական բասկետբոլի բարձր մակարդակի լիգայի 448 խաղերի։ Նրա հավաքած միավորներին գերազանցել է Դիմիտրիս Դիամանտիդիսը։


== Կարիերա Ազգային հավաքականի կազմում ==
Կորոնիոսը Հունաստանի բասկետբոլի բարձրագույն խմբի հավաքականի անդամ էր։ Հունաստանի բասկետբոլի ազգային հավաքականի հետ խաղացել է ՖԻԲԱ-ի 1992 թվականի Եվրոպայի օլիմպիական խաղերի որակավորման մրցաշարում, 1997 թվականին՝ ՖԻԲԱ-ի Եվրաբասկետում, 1998 թվականին՝ ՖԻԲԱ-ի աշխարհի առաջնությունում, իսկ 1999 թվականին`ՖԻԲԱ-ի Եվրասամբարում։ Նա նաև նվաճել է արծաթե մեդալ 1991 թվականի Միջերկրածովյան խաղերում։


== Մարզչական կարիերա ==
2005–2006 մրցաշրջանում Կորոնիոսը սկսել է մարզչական կարիերան՝ աշխատելով որպես գլխավոր մարզիչ Ալիմոսում։ Հաջորդ մրցաշրջանը (2006–2007) անցկացրել է որպես «Սպորտինգ» թիմի մարզիչ և նրանց հետ միասին նվաճել է Հունաստանի 2-րդ դիվիզիոնի առաջնությունը։
2007 թվականի ամռանը նշանակվել է ԱԷԿ Աթենքի նոր գլխավոր մարզիչ, բայց հոկտեմբերի 25-ին նա որոշել է «անձնական պատճառներով» հրաժարական տալ։ Այնուհետև 2011 թվականի հունվարին նշանակվել է ԱԷԿ-ի նոր գլխավոր մարզիչ՝ Մինաս Գեկոսի այդ պաշտոնից հեռանալուց հետո։ Դրանից հետո նա «Կավալա» թիմի  գլխավոր մարզիչն էր, որից հետո որպես մարզիչի օգնական վերադարձել է ԱԷԿ Աթենք։


== Ձեռքբերումներ որպես խաղացող ==


=== Պրո ակումբներ ===
5× Հունական լիգայի աստղ (1994, 1996, 1997, 1998, 2000)
Հունաստանի բասկետբոլի գավաթակիր (2000)
Սապորտայի գավաթակիր (2000)
Եվրոլիգայի ամենաարժեքավոր խաղացող
Հունաստանի բոլոր աստղերի մրցույթի չեմպիոն (2004)
Հունաստանի լիգայում խաղացված բոլոր ժամանակների խաղերի ոչ պաշտոնական առաջատար (սկսած 1986–87 մրցաշրջանից)
Հունաստանի լիգայում խաղացված բոլոր ժամանակների խաղերի գնդակին տիրելու ոչ պաշտոնական առաջատար (սկսած 1986–87 մրցաշրջանից)
Հունաստանի լիգայում խաղացված բոլոր ժամանակների խաղերի ոչ պաշտոնական լավագույն ռմբարկու 7,080 միավորով (սկսած 1986–87 մրցաշրջանից)
Հունաստանի լիգայի բոլոր ժամանակների խաղերի ոչ պաշտոնական առաջատար ըստ 3 միավորանոց նետումների (սկսած 1986–87 մրցաշրջանից)
Հունական բասկետբոլային առաջնության բոլոր ժամանակների 6-րդ առաջատար ռմբարկու 7,080 ընդհանուր հաշվով (1963–64 մրցաշրջանից մինչ այժմ)
Eurobasket.com ինտերնետային կայքի Հունական բասկետբոլի փառքի սրահի անդամ


=== Հունաստանի հավաքական ===
1991 թվականի միջերկրածովյան խաղեր


== Ծանոթագրություններ ==


== Արտաքին հղումներ ==
Euroleague.net Profile
FIBA Profile
FIBA Europe Profile
AEK Athens Profile
Greek Basketball Federation Profile (el)
Τα “κανόνια” του ελληνικού Πρωταθλήματος: Άγγελος Κορωνιός (el)
Ռինյանո Գարգանիկո

Ռինյանո Գարգանիկո  (իտալերեն՝ Rignano Garganico), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2258 մարդ, բնակչության խտությունը կազմում է 25 մարդ/կմ²։ Զբաղեցնում է 89 կմ² մակերես։ Փոստային ինդեքս՝ 71010, հեռախոսային կոդ՝ +39 0882։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0882 820018
էլեկտրոնային փոստ՝ comunerignano@tin.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իշխանասար

Անվան այլ կիրառումների համար տե՛ս՝ Իշխանասար (այլ կիրառումներ)Իշխանասար (նախկին անվանումը` Ղզըլջուղ կամ Ղզլջուղ),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 5 կմ հյուսիս, Երևան-Գորիս ավտոմայրուղու ձախ կողմում, ծովի մակարդակից մոտ 1820-1880 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 98 կմ։
Ղզլջուղ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։
Գյուղի շրջակայքում գտնվող միջնադարյան գերեզմանոցը, ինչպես նաև «Սյունի բերդ», «Ղարայի ժայռ» և «Քյալափա-Քյարավեկ» ամրոցների ավերակները վկայում են, որ տարածքը բնակեցված է եղել դեռևս հին ժամանակներում։


== Բնակչություն ==
Ըստ ՀՀ 2011 թվականի մարդահամարի արդյունքների` Իշխանասարի մշտական բնակչությունը կազմել է 294, առկա բնակչությունը` 198 մարդ։ Մինչև 1988 թվականը բնակեցված է եղել ադրբեջանցիներով, որոնց տեղափոխումից հետո այստեղ են հաստատվել Ադրբեջանից գաղթած հայերը։ Իշխանասարի բնակչության փոփոխությունը ժամանակի ընթացքում` ստորև.


== Տես նաև ==
Իշխանասարի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2012-04-05 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
Սուրինո

Սուրինո (ռուս.՝ Сурино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովհաննես Ալիքսանյան

Հովհաննես Ալիքսանյան (1862, Ադափազար - 1936, Կ. Պոլիս), հայ հրապարակախոս, լրագրող, մանկավարժ։
Ծնվել է Ադափազարում, սովորել Կ. Պոլսի Ռոբերտ կոլեջում, որն ավարտել է 1894 թվականին և երկար տարիներ պաշտոնավարել է Ադաբազարի Հայուհյաց վարժարանում, որպես հայոց լեզվի և գրականության ուսուցիչ։ Կրթական, բարոյախոսական բազմաթիվ հոդվածներ է տպագրել պարբերական մամուլում («Ավետաբեր», «Բյուրակն», «Բյուզանդիոն» և այլն)։ Կյանքի վերջին տարիներին եղել է «Հայաստանի կոչնակ» շաբաթաթերթի մնայուն աշխատակիցներից։ Հետմահու՝ 1939 թվականին նրա առավել արժեքավոր հոդվածները լույս են տեսել «Անցքեր ու անձեր» ժողովածուում։
Օգտագործել է Ա., Դետը, Յ. Ա. ծածկանունները։


== Ծանոթագրություններ ==
Բարկաշնի

Բարկաշնի (ռուս.՝ Баркашни), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5845) Դևիդբրյուստեր

(5845) Դևիդբրյուստեր (անգլ.՝ Davidbrewster), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 19-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,117662 ա. մ., առավելագույնը մոտենում է 3,0297 ա. մ. հեռավորության վրա և հեռանում 3,2056 ա. մ.։ Արեգակի շուրջ մեկ ամբողջական պտույտ է կատարում 2010,68 երկրային օրվա ընթացքում, իր ուղեծրով շարժվելով միջինում 0,179044 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5845) Դևիդբրյուստեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլշայա Իվանովկա (գյուղ, Գատչինսկի շրջան)

Բոլշայա Իվանովկա (ռուս.՝ Большая Ивановка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 721 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալոե Բլեք

Ալոե Բլեք (անգլ.՝ Аloe Blacc, ի ծնե՝ Էգբերտ Նաթանիել Դոքինզ III (անգլ.՝ Egbert Nathaniel Dawkins III), հունվարի 7, 1979(1979-01-07), Նյուպորտ Բիչ, Օրինջ շրջան, Կալիֆոռնիա, ԱՄՆ), սոուլ ժանրի ամերիկացի երգիչ և երաժիշտ։ Նրա առաջին՝ Shine Through ալբոմը թողարկվել է 2006 թվականին Stones Throw Records-ում։


== Կենսագրություն ==
Էգբերտը երաժշտությամբ զբաղվել սկսել է մանուկ հասակից։ Տարրական դպրոցում սովորելիս նա շեփոր է նվագել, իսկ միջնակարգ դպրոցում սովորելիս դրանից բացի ձայնագրել է նաև իր առաջին՝ Imaginary Friends երգը, որի պրոդյուսերը DJ Exile-ն է, որի հետ նա 1995 թվականին ստեղծել է Emanon հիփ հոփ խումբը։ Ինչպես նաև քոլեջում սովորելու ընթացքում Ալոեն սովորել է կիթառ և դաշնամուր նվագել։
1999-2002 թվականներին, Emanon խմբի կազմում Ալոեն թողարկել է հինգ ալբոմ։ Ավելի ուշ՝ 2005 թվականին, Shaman Works լեյբլում թողարկվել է խմբի դեբյուտային՝ The Waiting Room ալբոմը, իսկ 2006 թվականին նրա Shine Through սոլո ալբոմը Stones Throw Records-ում։ Ալբոմը ներառում էնեոսուլ, R&B, լատինական երաժշտության և հիփ հոփ ժանրերի երգեր։ Ալոեի սոլո ալբոմի թողարկումից հետո խումբը անորոշ ժամանակով ցրվել է։ 2009 թվականին Cradle ճապոնացի բիթմեյքերի հետ համատեղ թողարկել է ալբոմ, իսկ «I Need a Dollar» երգն ընդգրկվել է «How to make it in America» հեռուստասերիալի սաունդթրեքում։ Հեռուստասերիալի հետ միասին երգը հայտնի է դարձել, իսկ 2010 թվականի ալբոմն զգալի ուշադրություն է գրավում։
Ալոեն հաճախ համագործակցում է Stones Throw Records-ի գործընկերների հետ, ինչպիսիք են Oh No-ն, Dudley Perkins-ը և Georgia Anne Muldrow-ը։


== Սկավառակագրություն ==


=== Սոլո ալբոմներ ===
2003․ The Aloe Blacc EP
2006․ Shine Through (Stones Throw Records)
2010․ Good Things (Stones Throw Records)


=== Համագործակցություններ ===


==== Emanon-ի կազմում (Aloe Blacc & DJ Exile) ====
1999․ Acid Nine EP
2005․ Acid Nine EP (Vinyl, 12)
2001․ Imaginary Friends
2001․ Steps Through Time
2002․ Anon & On
2005 The Waiting Room (Shaman Works)


==== Bee-ի կազմում (Aloe Blacc & Cradle) ====
2009․ Open Your Mind (Stones Throw Records)


=== Սինգլներ ===
2010․ Femme Fatale 7
2010․ I Need A Dollar
2011․ Loving You Is Killing Me
2013․ Avicii ft. Aloe Blacc – Wake Me Up
2014․ The Man
2019․ Avicii ft. Aloe Blacc – SOS


== Ծանոթագրություններ ==


== Արտաքին հղումներ ==
Սլավա Գաբրիելյան

Սլավա Գաբրիելյան (հունվարի 1, 1957(1957-01-01), ԽՍՀՄ), հայ ֆուտբոլիստ և ֆուտբոլային մարզիչ։ Սպորտի վարպետ (1989)։ Առաջին լիգայում հանդես եկող «Գանձասար-2» ակումբի գլխավոր մարզիչը։


== Ակումբային կարիերա ==
Սլավա Գաբրիելյանը խաղացել է երկրորդ լիգայի «Ղարաբաղ» ակումբում։ Ակումբում անցկացրել է ավելի քան 10 տարի և եղել է նրա հիմնական խաղացողներից մեկը։


== Ելույթների վիճակագրություն ==


== Մարզչական  կարիերա ==
Սլավա Գաբրիելյանը երկար ժամանակ մարզել է Ստեփանակերտի «Ղարաբաղ» ակումբը, որը հետագայում վերանվանվել է «Լեռնային Արցախ»։
2009 թվականի մրցաշրջանի վերջին գլխավորել է Կապանի «Գանձասարը», որի գլխավոր մարզչի պաշտոնից հեռացվել էր Սամվել Պետրոսյանը։ Ակումբի խաղը Գաբրիելյանի օրոք չի փոխվել, այդ պատճառով մամուլում լուր է տարածվել, թե կապանցիների նախկին մարզիչ և այդ ժամանակ գլխավոր մարզչի օգնականի պաշտոնն զբաղեցնող Ալբերտ Սարգսյանը փոխարինել է Սլավա Գաբրիելյանին։ Այդ լուրը հերքել է ակումբի գործադիր տնօրեն Վլադիկ Առաքելյանը, բայց վերջնական արդյունքում Սարգսյանը փոխարինել է Գաբրիելյանին, իսկ վերջինս տեղափոխվել է երկրորդ կազմ, որտեղ զբաղեցրել է  գլխավոր մարզչի պաշտոնը։


== Ձեռքբերումներ ==
Խաղացողի
Երկրորդ ստորին լիգայի բրոնզե մեդալակիր – 1991
Մարզչական
Հայաստանի Առաջին լիգայի արծաթե մեդալակիր - 2000, 2004


== Ծանոթագրություններ ==


== Արտաքին հղումներ ==
Սլավա Գաբրիելյանի էջը footballdatabase.eu կայքում (անգլ.)
Մարս (այլ կիրառումներ)

Մարս անվանումը կարող է վերաբերել.


== Ընդհանուր ==
Մարս (մոլորակ), Արեգակնային համակարգի մոլորակ
Մարս (շոկոլադե սալիկ), շոկոլադե սալիկ
Մարս (դիցաբանություն), պատերազմի աստվածը Հին հռոմեական դիցաբանությունում
Մարս (սուզանավ), ռուսական ատոմային սուզանավ
Մարս - սովետական ավտոմատ միջմոլորակային կայաններով (ԱՄԿ) իրականացվող ծրագիր, ուղղված Մարս մոլորակի և մերձմոլորակային տարածության հետազոտություններին
Մարս - խորհրդային ավտոմատ միջմոլորակային կայաններ


== Աշխարհագրություն ==
Մարս - ավան Բելառուսում, Գոմելյի մարզի, Լոևսկի շրջանում
Մարս, խուտոր ՌԴ-ի Ռոստովի մարզում
Մարս - գյուղ Ուկրաինայի Չեռնիգովսկի մարզում, Սեյոնովի շրջանում
Մարս - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Մարս - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Մարս - գյուղ Ռուսաստանի Նիժնի Նովգորոդի մարզի Շարանգսկի շրջանի կազմում։


== Ֆիլմեր ==
Մարս (ֆիլմ, 1909) - 1909 թ. ֆրանսիական համր ֆիլմ
Մարս (ֆիլմ, 1968) - 1968 թ. սովետական գիտահանրամատչելի, գիտաֆանտաստիկ ֆիլմ
Մարս (ֆիլմ, 1996) - 1996 թ. ամերիկյան ֆիլմ
Մարս (ֆիլմ, 1998) - 1998 թ. ամերիկյան ֆատաստիկ մարտաֆիլմ
Մարս (ֆիլմ, 2004) - 2004 թ. ռուսական կատակերգական ֆիլմ
Մարս (ֆիլմ, 2007) - 2007 թ. գերմանական կարճամետրաժ ֆիլմ
Ժապոատան

Ժապոատան (պորտ.՝ Japoatã), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի արևելյան մարզում։ Մտնում է Ժապարատուբաի կազմի մեջ։ Բնակչությունը կազմում է 14 846 մարդ՝ 2006 թվականի տվյալներով։ Գրավում է 397,4 կմ2 տարածք։ Բնակչության խտությունը՝ 37,36 մարդ/կմ2։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 71.261.007,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 4.987,47 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,604 (տվյալները՝ ՄԱԿ-ի զարգացման ծրագրի)։
Եթե քարը նետենք վեր

«Եթե քարը գցենք վերև» (ռուս.՝ Если бросить камень вверх), ռուսական կարճամետրաժ մուլտֆիլմ, որը նկարահանվել է 1993 թվականին, ըստ Անդրեյ Ուսաչյովի բանաստեղծության։
«Ուրախ կարուսել» № 26 մուլտիպլիկացիոն ալմանախի երեք սյուժեներից առաջինն է։


== Սյուժե ==
Մուլտֆիլմ-ֆանտազիան պատմում է այն մասին, թե ինչ կլինի, եթե քարը օդ նետենք։
Հատված բանաստեղծությունից

Հեղինակ Անդրեյ Ուսաչով


== Նկարահանող խումբ ==


== Գրականություն ==
Усачев А.А. Если бросить камень вверх. — Нигма, 2015. — 36 с. — ISBN 978-5-4335-0269-7.


== Ծանոթագրություններ ==


== Արտաքին հղումներ ==
«Եթե քարը վերև նետենք» մուլտֆիլմը «Անիմատոր.ռու» կայքում
«Եթե քարը վերև նետենք»(անգլ.) ֆիլմը Internet Movie Database կայքում
(641) Ագնես

(641) Ագնես (անգլ.՝ Agnes), աստերոիդ աստերոիդների հիմնական գոտում։ Հայտնաբերվել է 1907 թվականի սեպտեմբերի 8-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,220208 ա. մ., առավելագույնը մոտենում է 1,9356 ա. մ. հեռավորության վրա և հեռանում 2,5048 ա. մ.։ Արեգակի շուրջ մեկ ամբողջական պտույտ է կատարում 1208,34 երկրային օրվա ընթացքում, իր ուղեծրով շարժվելով միջինում 0,29793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(641) Ագնես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտոն Չեխովի կիսանդրի (Երևան)

Անվան այլ կիրառումների համար տե՛ս՝ Անտոն Չեխովի հուշարձան (այլ կիրառումներ)
Անտոն Չեխովի կիսանդրի, գտնվում է Երևանի Կենտրոն համայնքում՝ թիվ 55 համանուն դպրոցի առջև։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Գրիգոր Ահարոնյան
Ճարտարապետ՝ Էդուարդ Սարապյան


== Տվյալներ ==
Արձանի նյութը բրոնզ է։
Անտոն Չեխովին նվիրված հուշարձան կա նաև Գյումրիում։ Ռուս դրամատուրգի մարմարյա կիսանդրին գտնվում է Գյումրու Չեխովի անվան գրադարանում (քանդակագործ՝ Սամվել Պետրոսյան, 2013)։


== Ծանոթագրություններ ==
Օբվալդեն

Օբվալդեն, նաև՝ Օբվալդ (գերմ.՝ Obwalden; ֆր.՝ Obwald; իտալերեն՝ Obvaldo; ռոմանշ.՝ Sursilvania), ոչ մեծ կիսականտոն Շվեյցարիայի կենտրոնական մասում։ Հարևան Նիդվալդեն կիսականտոնի պես՝ Շվեյցարական Համադաշնության մաս է դարձել 1291 թվականին։ Վարչական կենտրոնը Զառնեն քաղաքն է; Զբաղեցնում է 491 քառակուսի կիլոմետր տարածք։ 


== Վարչական բաժանում ==
Կիսականտոնը բաժանված է հետևյալ յոթ համայնքների.

Ալպախ
Էնգելբերգ
Գիսվիլ
Կեռնս
Լունգեռն
Զաքսելն
Զառնեն


== Տեսարժան վայրեր ==

		
		
		
		
		


== Ժողովրդագրություն ==

2018 թվականի դեկտեմբերի տվյալներով՝ Օբվալդենի բնակիչների թվաքանակը եղել է  37,841։ Նրանց 12.9%-ը օտարերկրացիներ էին։ 2000–ից 2010 թվականները ներառող մեկ տասնամյակի ընթացքում բնակչության թվաքանակի միջին տարեկան փոփոխության ցուցանիշը կազմել է 8.7%, ընդ որում՝ միգրացիայինը՝ 5.7%, ծնունդներինն ու մահերինը 2.5%:
Կիսականտոնի բնակչության թվաքանակը պատմական ժամանակի ընթացքում կրել է հետևյալ փոփոխությունները


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Obwalden.net (գերմ.)
Պաշտոնական վիճակագր.
Պիլատուս
Տիտլիս
Շուբինկա (Բախտեմիրի վտակ)

Անվան այլ կիրառումների համար տե՛ս՝ Շուբինկա (այլ կիրառումներ)Շերշնիխա, գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բաղտեմիր գետի ձախ ափով՝ 41 կմ հեռավորության վրա։ Գետի երկարությունը 13 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դրուազի (Էնայի գավառ)

Դրուազի (ֆր.՝ Droizy ), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլե Կոտրե կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02272.


== Բնակչություն ==
2010 թվականին բնակչությունը կազմել է 75 մարդ։


== Տնտեսություն ==
2010 թվականի տվյալներով 53 աշխատունակ տարիքի մարդկանցից (15-64 տարեկան) 39-ը տնտեսապես ակտիվ էին, 14-ը անգործունակ (Ակտիվության ցուցանիշը — 73,6 %, 1999 թվականին եղել է՝ 78,6 %)։ 39 աշխատունակ բնակիչներից 35 -ը աշխատում էին (22 տղամարդ և 13 կին), անաշխատանք էին 4-ը (1 տղամարդ և 3 կին)։
14 անգործունակ մարդկանցից 6-ը աշակերտներ կամ ուսանողներ են, 3-ը թոշակառու, 5-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Друази (ֆր.)
Լենինի հրապարակ (Վոլժսկի)

Անվան այլ կիրառումների համար տե՛ս՝ Լենինի հրապարակ (այլ կիրառումներ)
Լենինի հրապարակ (ռուս.՝ Площадь Ленина), Վոլգոգրադի մարզի Վոլժսկի քաղաքի կենտրոնական հրապարակն է։ Գտնվում է Լենինի պողոտայում, այն վայրում, որտեղից սկսվում է Էնգելսի փողոցը։ Հրապարակի կառուցումն ավարտվել է 1981 թվականին։ Լենինի հրապարակը սահմանակից է 36, 39, 42 թաղամասերին։ Այստեղ կազմակերպվում են քաղաքային տոներ, հանրային միջոցառումներ և համերգներ։
Լենինի հրապարակում են գտնվում՝

Լենինի հուշարձան (բացվել է 1984 թվականի հոկտեմբերի 21-ին, ստեղծել են  մոսկվացի քանդակագործները)
«Հոկտեմբեր» մշակույթի տուն և քաղաքային ֆիլհարմոնիա
Վոլժսկիի առևտրա-արդյունաբերական պալատ
22 հարկանի «Ախտուբա» հյուրանոցը՝ քաղաքի ամենաբարձր շենքը, «Волжанин» մարզասրահ
փոքր ռմբապաստարան հրապարակի տակՀրապարակից դեպի Ախտուբա գետի բարձր ափի ուղղությամբ ձգվում է շատրվանների բուլվարը, որի վերջում գտնվում է քաղաքի ամենախոշոր ուղղափառ եկեղեցին և քաղաքի պատկերասրահը, որը տեղակայված է Բեզռոդնոյ գյուղի նախկին դպրոցի շենքում, որի տեղում ձևավորվել է քաղաքը։


== Պատկերասրահ ==

		
		


== Ծանոթագրություններ ==
Սանդրո Սարդարյան

Սանդրո Սարդարյան (հոկտեմբերի 1, 1912(1912-10-01), Քոզեր - հունիսի 22, 1995(1995-06-22), Երևան, Հայաստան), հայ պատմաբան, հնագետ, պատմական գիտությունների թեկնածու, դոցենտ։


== Կենսագրություն ==
Սանդրո Սարդարյանը ծնվել է 1912 թվականի հոկտեմբերի 1-ին Վասպուրականի Արճեշ գավառի Քոզեր գյուղում։ 1915 թվականին գաղթի ճանապարհին կորցնելով հարազատներին՝ ապաստանել է Երևանի, Ծաղկաձորի, Կարսի, Գյումրիի ամերիկյան որբանոցներում։ 
Ավարտելով ութնամյա դպրոցը՝ Սանդրո Սարդարյանն ուսանել է Երևանի պետական համալսարանի բանասիրության, այնուհետև՝ պատմության ֆակուլտետներում։ Հայրենական Մեծ պատերազմի տարիներին (1941–1945 թթ.) աշխատել է Հայաստանի կոմունիստական կուսակցության Էջմիածնի շրջանային կոմիտեում։ Պատերազմից հետո ավարտել է ՀԽՍՀ Գիտությունների ակադեմիայի ասպիրանտուրան։ Այնուհետև աշխատանքի է անցել ՀԽՍՀ ԳԱ Պատմության, այնուհետև՝ Հնագիտության ինստիտուտներում։ 1959 թվականից Երևանի պետական համալսարանի Պատմության ֆակուլտետում դասավանդել է Հնագիտության հիմունքներ և Հայաստանի վաղ շրջանի հնագիտություն դասընթացները։ 1968 թվականին Սանդրո Սարդարյանը հանդիսացել է Երևանի պետական համալսարանի նորակազմ Հնագիտության, ազգագրության և աղբյուրագիտության ամբիոնի հիմնադիր անդամ։ Երևանի պետական համալսարանում դասավանդելու տարիներին կարդացել է շուրջ մեկ տասնյակ մասնագիտական դասընթացներ։
1944 թվականից սկսած Սանդրո Սարդարյանը հնագիտական պեղումներ է իրականացրել Խորհրդային Հայաստանի տարբեր վայրերում։ Արագածի արևմտյան մասում գտնվող Արտին լեռան լանջին, Հրազդանի միջին հոսանքում (Արզնի, Նուռնուս, Ջրաբեր) և Արարատյան դաշտում (Սև բլուր, Քասախ, Կղզյակ բլուր, Մաշտոց բլուր, Շենգավիթ և այլն) նրա կատարած պեղումները հեղաշրջեցին Հայաստանի հին շրջանի մասին պատկերացումները։ Փաստորեն հաստատվեց, որ Հայաստանի տարածքում մարդը բնակություն է հաստատել ավելի քան մեկ միլիոն տարի առաջ։ 1945–1961, 1963–1982 թվականներին Սանդրո Սարդարյանի կողմից հայտնաբերվեցին և ուսումնասիրվեցին Արագածի և Գեղամա լեռների ժայռապատկերները։
Վաստակավոր հնագետ Սանդրո Սարդարյանն իր մահկանացուն կնքել է 1995 թվականի հունիսի 22-ին Երևանում 83 տարեկան հասակում։


== Մենագրությունները ==
1954 թվականին հրատարակած «Պալեոլիթը Հայաստանում» մենագրությունը բարձր գնահատվեց մասնագետների կողմից և համարվեց խորհրդային հնագիտության կարևոր նվաճումներից մեկը։ 1967 թվականին լույս տեսավ նրա «Նախնադարյան հասարակությունը Հայաստանում» մենագրությունը, որն իրենց աշխատություններում վկայակոչել են արտասահմանյան մի շարք հեղինակավոր հնագետներ։ Սանդրո Սարդարյանի «Հայաստանը քաղաքակրթության օրրան» մենագրությունը ամփոփում է նրա իրականացրած ավելի քան 40- ամյա հնագիտական պեղումների արդյունքները։


== Երկեր ==
Պալեոլիթը Հայաստանում, Երևան, 1954։
Նախնադարյան հասարակությունը Հայաստանում, Երևան, 1967, 416 էջ։
Հայաստանը քաղաքակրթության օրրան, Երևան, 2004, 496 էջ։
Հայաստանի ժայռապատկերները Քարի դարից մինչև Բրոնզի դար, Երևան, 2010, 244 էջ։


== Գրականություն ==
Երևանի պետական համալսարանի 90-ամյա պատմության ֆակուլտետը, կազմող՝ Էդիկ Մինասյան, Երևան, 2009 թ., էջ 266։


== Արտաքին հղումներ ==
http://www.armenianarchaeology.am/images/menus/67/JAayrapatkerner.pdf(չաշխատող հղում) - Սանդրո Սարդարյան, Հայաստանի ժայռապատկերները Քարի դարից մինչև Բրոնզի դար, Երևան, 2010, 244 էջ։
Սեդա Գրիգորյան

Սեդա Սմբատի Գրիգորյան (ապրիլի 12, 1990(1990-04-12), Երևան, Հայկական ԽՍՀ, ԽՍՀՄ), հայ վավերագրող ռեժիսոր։ Հայաստանի անկախ կինոգործիչների համայնքի անդամ (2018)։


== Գործունեություն ==
Սեդա Գրիգորյանը վավերագրող ռեժիսոր և մեդիա մասնագետ է։ Կինոյի և մեդիա ոլորտում մասնագիտական կրթություն է ստացել Երևանի թատրոնի և կինոյի պետական ինստիտուտում, Ֆլորիդայի Նահանգային համալսարանում (ԱՄՆ) և Արևմտյան Լոնդոնի համալսարանում (Մեծ Բրիտանիա)։
2011-2016 թվականներին Սեդա Գրիգորյանը հանդիսացել է ՍիվիլՆեթ ինտերնետային հեռուստաընկերության գլխավոր ռեժիսորը, նկարահանել հեռուստատեսային և վավերագրական ֆիլմեր, ռեպորտաժներ Հայաստանում, Թուրքիայում, Սիրիայում, Լիբանանում, ԱՄՆ-ում։
Սեդա Գրիգորյանը տևական ժամանակ ակտիվ մասնակցություն է ունեցել Հայաստանում քաղաքացիական նախաձեռնություններում, որոնց բարձրացրած խնդիրների մասին պատմող մի շարք վավերագրական աշխատանքներ ունի։
2017 թվականին նկարահանված «Ճանապարհ դեպի տուն» վավերագրական ֆիլմը, որը պատմում է սփյուռքահայ անվանի արվեստագետներ Արսինե Խանջյանի, Ատոմ Էգոյանի, Սերժ Թանկյանի, Էրիկ Նազարյանի և Վահե Բերբերյանի «Արդարություն  Հայաստանում» քաղաքացիական նախաձեռնության ստեղծման և 2017 թվականի խորհրդարանական ընտրություններին դիտորդական առաքելությամբ մասնակցության մասին, Կանադայում՝ Տորոնտոյի ՆՈՒՌ միջազգային կինոփառատոնում, արժանացել է լավագույն կարճամետրաժ վավերագրական ֆիլմ մրցանակին, մասնակցել Ոսկե ծիրան կինոփառատոնին՝ Հայկական համայանապատկեր ծրագրում (2018), ԱՐՓԱ կինոփառատոնին (2018), Բրյուսելում կայացած «Bridges. East of West» տարածաշրջանային կինոփառատոնին (2019) և այլն։
Սեդա Գրիգորյանը մասնակցել է մի շարք մասնագիտական վերապատրաստման դասընթացների և ֆորումների՝ Ինտերնյուս (Մեդիանախաձեռնությունների Կենտրոն) ՀԿ-ի, Ոսկե ծիրան կինոփառատոնի, Canal France International-ի, EAVE On-Demand-ի իրակայնացրած ծրագրերի շրջանակներում և այլն։ 
2018 թվականից Սեդա Գրիգորյանը «Ստեղծագործ Եվրոպա» ծրագրի հայաստանյան գրասենյակի ղեկավարն է։ 2018 թվականին ղեկավարել է GAIFF Pro կինոյի զարգացման հարթակի C2C տարածաշրջանային համատեղ կինոարտադրության շուկան։ 2018 թվականից Հայաստանի անկախ կինոգործիչների համայնքի անդամ է։


== Ֆիլմագրություն ==


== Ծանոթագրություններ ==


== Արտաքին հղումներ ==
Seda Grigoryan at imdb.com
Ամոնալներ

Ամոնալներ (ամոնիում + ալյումին), պայթուցիկ խառնուրդներ, ամոնիտների խմբից։ Կայուն են հարվածի և շփմաև նկատմամբ, պայթում են դետոնացումից։
Պարունակում են ամոնիումի նիտրատ (50-90%), ալյումինի փոշի (4-10 %), ածուխ, պարաֆին և այլ նյութեր։ Ամոնալները խոնավություն կլանելով պնդանում են և կորցնում պայթելու հատկությունը։ Տրինիտրոթոլուոլ (15 %) կամ նիտրոնավթալին պարունակող ամոնալները ջրակայուն են։